Diari Oficial de la Generalitat Valenciana


Sumari del DOGV 6615, del 23-09-2011 (2011/9695)

Aprovació definitiva de la modificació puntual del Pla Parcial Nova Onda.
-------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9695


Data del document
:   22-09-2011

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * pla d'urbanisme
    * administració local

Aprovació definitiva de la modificació puntual del Pla Parcial Nova Onda.   
  
 [2011/9695]  
El Ple de l'Ajuntament, en la sessió ordinària del dia 30 d'agost de 2011, va adoptar el següent acord:   
«1.9. Aprovació definitiva de la modificació puntual del Pla Parcial Nova Onda, a instància de la mercantil Nueva Onda, SL.  
La Comissió Informativa Permanent d'Urbanisme i Medi Ambient, de 23 d'agost de 2011, ha emès el dictamen següent:  
"Carlos Prades Albalat, tinent d'alcalde de l'Àrea d'Urbanisme i Medi Ambient, fent ús de les facultats que m'han sigut delegades per Decret de l'Alcaldia número 1382/2011, d'11 de juny.  
Vist que la Comissió Territorial d'Urbanisme va aprovar definitivament, amb data 25 d'octubre de 1988, el Pla Parcial del Sector Urbanitzable Residencial Nova Onda, amb programa d'actuació integrada adjudicat a la mercantil Nueva Onda, SL per al seu desenvolupament per gestió indirecta.   
Vist que amb data 13 d'abril de 2011 Pedro González-Albo Landerer, en nom i representació de la mercantil Nueva Onda, SL, sol·licita una modificació puntual del referit pla parcial del sector ja que, després de l'execució de les obres d'urbanització i el posterior replantejament de les parcel·les edificables, s'havia detectat un xicotet ajust en els límits de la zona verda d'ús públic, situada en l'extrem nord-oest del citat pla parcial, i per això ha aportat nou plànol de delimitació dels sistemes d'espais lliures i zones verdes, datat al març de 2011, on es grafia la nova morfologia proposada de l'esmentada zona verda, amb uns ajustos mínims, mantenint la superfície inicial d'aquesta en 10.097 m².  
  
Vist que la referida proposta de modificació puntual implica una mera regularització de límits entre la referida zona verda i la parcel·la núm. 13 del sector, inicialment propietat de la mercantil Nueva Onda, SL, alterant-se únicament la morfologia de la xarxa secundària de dotacions públiques sense incrementar l'edificabilitat del sector ni el sòl privat, mantenint la proporcionalitat dels estàndards dotacionals sense modificació de paràmetres urbanístics.  
Atès que l'article 88 de la Llei 16/2005, de 30 de desembre, de la Generalitat, Urbanística Valenciana (LUV) admet la iniciativa particular en la promoció (en aquest cas modificació) de plans urbanístics.   
  
Atès, de conformitat amb l'article 94.1 de la LUV, que les modificacions dels plans es duran a terme segons el procediment establit en cada tipus de plans.   
Atès que l'article 90.2 de la LUV disposa que quan els plans parcials no siguen promoguts amb motiu d'un programa d'actuació integrada se sotmetran a informació pública, pel termini d'un mes, en les condicions de publicitat establides en l'article 83.2.a de la LUV per als plans generals, cosa que ha implicat avís individualitzat als titulars de drets afectats, així com publicació d'anunci en el Diari Oficial de la Comunitat Valenciana (10.05.2011) i en un diari no oficial d'àmplia difusió en la localitat (periòdic Mediterráneo, 06.05.2011), sense que en el referit termini s'hagueren presentat per escrit al·legacions pels interessats.  
  
Atès, de la conjunció dels articles 91.1 i 112.1 de la LUV, que l'aprovació de la present modificació puntual és de competència municipal i no requereix de l'emissió prèvia de la cèdula territorial d'urbanització ni l'aprovació definitiva per la Conselleria de Territori i Vivenda, atés que la dita modificació no suposa alteració de l'ordenació estructural ni proposa incorporar nous sòls urbanitzables a l'estructura territorial.   
  
Atès que les modificacions que comporten diferent qualificació o ús urbanístic de les zones verdes o espais lliures requereixen amb un informe previ favorable del Consell Jurídic Consultiu de la Generalitat Valenciana (art. 94.4 LUV), informe remés per tal organisme amb registre d'entrada de data 28.07.2011 en sentit favorable, atés que la proposta es limita a redelimitar els sistemes d'espais lliures i zones verdes sense disminució de superfície.   
Atès l'informe tècnic favorable de l'arquitecte municipal, de data 08.08.2011, així com l'informe jurídic proposta favorable del TAG de l'Àrea d'Urbanisme, de 09.09.2011.  
Atès que l'òrgan competent per a aprovar definitivament la referida documentació és el Ple de l'Ajuntament, com a òrgan competent per a l'aprovació que pose fi a la tramitació municipal dels plans segons l'article 22.2.c de la Llei 7/85, de 2 d'abril, de Bases del Règim Local.  
  
  
Propose:   
  
Primer. Aprovar definitivament la modificació puntual del Pla Parcial del Sector Urbanitzable Nova Onda, promoguda per l'urbanitzador del sector Nueva Onda, SL, conforme a la documentació datada al març de 2011, en els termes exposats.  
  
Segon. Remetre l'expedient a la conselleria competent en Urbanisme, en els termes de l'article 326 del Reglament d'Ordenació i Gestió Territorial i Urbanística (ROGTU), amb caràcter previ a la seua publicació en el Diari Oficial de la Comunitat Valenciana.  
  
Tercer. Disposar publicació del present acord en el Diari Oficial de la Comunitat Valenciana, una vegada complit el tràmit de l'apartat anterior."  
  
El president, davant de la falta d'intervencions, sotmet a votació la proposta la qual es dictamina favorablement per unanimitat.  
L'alcalde, davant l'absència d'intervencions, sotmet a votació el dictamen, el qual s'aprova per unanimitat.»  
Cosa que es publica de conformitat amb l'article 326 del Reglament d'Ordenació i Gestió Territorial i Urbanística de la Comunitat Valenciana.  
  
Onda, 22 de setembre de 2011.- El tinent d'alcalde de l'Àrea d'Urbanisme, Mobilitat Urbana, Medi Ambient i Agricultura: Carlos Prades Albalat.